PRIENŲ RAJONO SAVIVALDYBĖS administracijos

švietimo ir sporto skyrius

Biudžetinė įstaiga. Laisvės a. 12, LT-59126 Prienai,

tel. (8 319) 61 134, el. p. r.zailskas@prienai.lt.

Duomenys kaupiami ir saugomi Juridinių asmenų registre, kodas 288742590

________________________________________________________________________________

Prienų rajono savivaldybės tarybai

SPRENDIMO „DĖL PRIENŲ RAJONO SAVIVALDYBĖS TARYBOS 2022 M. KOVO 24 D. SPRENDIMO NR. T3-75 ,,DĖL PRIENŲ ,,REVUONOS“ PAGRINDINĖS MOKYKLOS SPECIALIOJO UGDYMO SKYRIAUS MOKINIŲ MAITINIMO DIENOS NORMOS NUSTATYMO“ PAKEITIMO“ PROJEKTO AIŠKINAMASIS RAŠTAS

Sprendimo projekto tikslai ir uždaviniai:

Pakeisti maitinimo normą Prienų ,,Revuonos“ pagrindinės mokyklos specialiojo ugdymo skyriaus mokiniams, gyvenantiems mokyklos bendrabutyje.

Siūlomas teisinio reguliavimo nuostatos:

Projektas parengtas vadovaujantis Lietuvos Respublikos vietos savivaldos įstatymo 6 straipsnio 10 punktu, kuris nustato, kad viena iš savarankiškųjų savivaldybių funkcijų yra maitinimo paslaugų organizavimas teisės aktų nustatyta tvarka švietimo įstaigose ir Lietuvos Respublikos švietimo įstatymo 67 straipsnio 4 dalies 1 punktu, kuris nustato, kad ūkio lėšos savivaldybių mokykloms (klasėms arba grupėms), skirtoms šalies (regiono) mokiniams, turintiems specialiųjų ugdymosi poreikių, ir vykdančioms formaliojo švietimo programas, skiriamos iš Lietuvos Respublikos atitinkamų metų valstybės biudžeto specialiųjų tikslinių dotacijų savivaldybių biudžetams pagal Vyriausybės patvirtintą metodiką ir iš savivaldybių biudžetų asignavimų.

Laukiami rezultatai:

Mokyklos bendrabutyje mokinių maitinimas bus organizuojamas pagal sveikatos apsaugos ministro nustatytus reikalavimus ir tokiu būdu bus užtikrinama mokinių maitinimo kokybė. Gerinant mokinių maitinimo mokyklos bendrabutyje kokybę, siekiama gerinti mokinių sveikatą.

Lėšų poreikis ir šaltiniai:

Dėl maitinimo normos didinimo 2023 m. papildomai reikės apie 300 Eur. Prienų ,,Revuonos“ pagrindinės mokyklos specialiojo ugdymo skyriaus mokinių maitinimas finansuojamas iš specialiosios tikslinės dotacijos (valstybės lėšos).

Kiti sprendimui priimti reikalingi pagrindimai, skaičiavimai ar paaiškinimai:

Prienų ,,Revuonos“ pagrindinės mokyklos bendrabutyje 2023–2024 m. m. gyvena 14 specialiojo ugdymo skyriaus mokinių ir jiems skiriami pusryčiai, priešpiečiai, pietūs ir vakarienė. Vienos dienos maitinimo norma šiuo metu yra 3,96 Eur. Lietuvos rinkoje kylant maisto produktų kainoms siūloma didinti maitinimo normą 8,5 procento, t. y. iki 4,30 Eur, kad mokiniai gautų visavertį ir kokybišką maitinimą.

Lyginamasis variantas: nepridedamas.

Skyriaus vedėjas	Rimvydas Zailskas